З  А П  И  С  Н  И  К

Од триесет и шестата редовна седница на Советот на општина Чешиново-Облешево, одржана на ден 22.05.2024 година, во просториите на општината – Сала на Совет.
Седницата започна во 09.00 часот.
Присутни: Слаџана Ангелова, Филип Јосев, Иван Андонов, Стојан Ангелов, Франческо Наков, Анита Колева, Орце Митров,  Саше Донев, Боби Ѓоргиев, Славе Донев и Сане Стојанов 
Присутни и: Васко Јованов – претставник на Водостопанство Брегалница Кочани и Игор Јанев – претставник на ЈПКД „Облешево“
Записникот го води Драгица Горгиевска – Раководител на одделение за нормативно-правни работи.

	Се стави на разгледување Записникот од триесет и петата редовна седница.
Збелешки на Записникот од триесет и петата редовна седница:
-Сане Стојанов
Во Точка 3 каде дискутирав за скршена цевка во село Кучичино, дискусијата ми беше да се извести Градоначалникот а не директорот на Јавното Претпријатие. Цевката е санирана благодарение на Градоначалникот.
-Слаџана Ангелова
Во врска со моја дискусија околу точката за формирање на партиципативно тело од областа на урбанизмот прашањето ми беше дали пред да се донесе Одлуката на Совет, повикот за формирање на партиципативното тело беше завршен? И кажав дека ние не бевме информирани за истото. Како што знам ни Сане кој е член на истото не е известен.
-Драгица Горгиевска
Од она што ми беше кажано од одделението за урбанизам, точката беше ставена на дневен ред по налог на инспектор. Контролниот инспекциски надзор бил закажан за 29ти април а до тогаш Партиципативното тело требало да биде формирано. Кога Ви е доставен Дневниот ред јавниот повик сеуште траел, но истиот е завршен пред да се одржи седница на Совет. На крај Одлуката за формирање на истото е Ваша.
-Сане Стојанов
Не, јас реков дека сум известен.
-Слаџана Ангелова
Во врска со моја дискусија за првата и втората точка а во врска со одржаните Форуми во заедницата во Записникот стое дека имам кажано дека не сме биле известени за форумите, а всушност моето прашање беше Дали сме биле известени за Форумите.

Се премина на гласање по Записникот со забелешките дадени од страна на Сане Стојанов и Слаџана Ангелова.
	Од присутни 11 членови на Советот во просторијата за време на гласањето Записникот од триесет и петата редовна седница, со забелешките, Едногласно се усвои	
	За триесет и шестата редовна седница Претседателот го предложи следниот:

Дневен ред,
	
1. Информација за состојбата со наводнувањето во општина Чешиново-Облешево за пролетната сеидба
2. Извештај за финансиско-материјално работење на ЈПКД „Облешево“ за период 01.01.2024 до 31.03.20024
3. Одлука за  поднесување на барањето за грант за техничка документација, во врска со вториот Повик за финансирање на Техничка документација/УНДП
4.     Прашања, предлози и барања

	Се премина на усвојување на Дневниот ред.
	Од присутни 11 членови на Советот во просторијата за време на гласањето Едногласно се усвои Дневниот ред.


1 Точка (Информација за состојбата со наводнувањето во општина Чешиново-Облешево за пролетната сеидба)

-Васко Јованов
Во тек е наводнувањето. 85% од предвидените површини се поплавени. со оглед на тоа како почна наводнителната сезона, работата се оправи и истата ќе заврши успешно.
-Орце Митров
Што е со левиот канал?
-Васко Јованов
Уште не е пуштен во употреба. Ќе се почне со чистење на истиот за да може до Теранци да се пуште вода. Истиот е оспообен до Зрновци.
-Орце митров
требало до сега да се исчисте, но и лани не беше чистен и не претставуваше проблем да се пуште водата. Луѓето се револтирани бидејки каналот не се употребува. Со право е револтот. Тоа е дискриминација. Со години е тоа така. Во Свети Николе наводнуват од оваа вода, а ние од левата страна сме осудени на пропаст.
-Васо Јованов
Да, со години е така.
-Орце Митров
Како што реков во Свети Николе се наводнува а тука не. Левата и десната страна е многу различна. Луѓето од револт ќе поднесат претставка до правобранителот за дискриминација. 10 км од каналот е покриен, остатокот да се исчисти и не е некоја инвестиција.
-Васко Јованов
Штом не се користи, пропаѓа.
-Орце Митров
Ова го знае и директорот, но досега не презеде никакви мерки.
-Васко Јованов
Директорот е нај компетентен.
-Славе Донев
Во Спанчево, интервенирано е бидејки неколку пати и во куќите навлезе вода. Чија е надлежноста за чистење на тој канал?
-Васко Јованов
Одводнителните канали се на општината.
-Франческо Наков
Според некои надлежноста е Ваша, според Вас на општината и се така.
-Слаџана Ангелова
А каналот кај нас?
-Васко Јованов 
И тој е на општината.
-Славе Донев
Проблемите кај нас се кога ќе се пуште вода во каналот.
-Слаџана Ангелова
Кога беа поплавите и од ЦУК ми кажаа дека е на општината.
-Драгица Горгиевска
После поплавите ние имавме државен инспекциски надзор. Од страна на инспекторката а истото е внесено и во Записник колку што се сеќавам Водостопанство Брегалница се задолжи за чистење на тој канал?
-Васко Јованов
Да ние треба да го исчистеме.
-Стојан Ангелов
Исчистени се 300-400 метри.
-Васко Јованов
За Спанчево, надлежна е општината. Каналот не е чистен од 2012 година.
-Франческо Наков
2012 кај нас не е чистено.
-Васко Јованов
Каналот е чистен, можеби не секаде.
-Саше Донев
Да прашам околу водарите. Во Уларци и Соколарци нема водар. Во Чешиново е 1. Ќе дојде до тепачка бидејки нема водар. Наводнувањето доцнеше. Иако беше најавено и површините беа спремни.
-Васко Јованов
Не сум компетентен да одговорам на ова прашање. Касневме само 2 дена. Беше најавено на 6ти, се презакажа за 8ми, па на 13ти и асе почна од 15ти.
-Саше Донев
Треба навреме да се извести доколку се касне, бидејки тоа се трошоци за земјоделецот.
-Васко Јованов
Секаде се извести дека ќе започне на 13ти. Многу од земјоделците бараа покасно да биде пуштена водата Чифлик и Теранци.
-Стојан Ангелов
Имаше празници и неработни денови.
-Васкио Јованов
Мора да се ислушаат барањата на сите луѓе. Не можеа луѓето да ги спремаат површините. Ако ја пуштевме водата и никој не ја прифати тоа не е добро.
-Сане Стојанов
Пред седницата иницирав да се состане Комисијата за земјоделие за да се дискутира тоокму за овој проблем, но од страна на правната служба ми беше кажано дека на седницата ќе има претставник од Водостопанство и на седницата ќе се дискутира за ова. Известувањето до нас беше дека водата ќе се пуште на 04.05. Земав одмор за да ги спремам површините. се мислам да поведам постапка преку адвокат. Бидејки не го испочитувавте рокот, трошоците се зголемија. Не е добро да се касне. Тие што барале да се пролонгира рокот, сејат од ориз со помала вегетација, не сеат андреа како и останатите. Не може по нив да се ориентирате за пуштање на водата. Не се каснеше 2 дена како што наведувате и не е само оваа година. Тоа се трошоци на земјоделецот. Од друга страна 100% се согласувам со дискусијата на Орце. Остана и да нема кој да ваде од тој канал. Луѓето се иселија за жал. И не е само оваа година, секоја наводнителна сезона е исто. Тоа се големи трошоци за чистење на тој канал.

По дискусијата се премина на гласање.
Од присутни 10 членови на Советот во просторијата за време на гласањто едногласно се донесе Одлука за усвојување на Информацијата за состојбата со наводнувањето во општина Чешиново-Облешево за пролетната сеидба.


2 Точка (Извештај за финансиско-материјално работење на ЈПКД „Облешево“ за период 01.01.2024 до 31.03.20024)

-Игор Јанев
Даде објаснување на Писмениот Извештај. Се работи за прво тромесечие. Извештајот помина и на Управен и Надзорен Одбор на Претпријатието. Имаше печатна грешка на истиот и е корегирана. Како што може да забележите Претпријатието бележи загуба од 300.000,00 денари. Книжено е се што е излезено како финансиски документ.
-Сане Стојанов
На една од минатите седници предложив кога ќе се разгледува финансиски извештај да биде присутен и сметководителот бидејки на моите прашања претпоставувам дека нема да имате конкретни одговори. Дали на УО и НО детално беа разгледани овие Извештаи, односно во каква форма се презентирани.
-Игор Јанев
Исто како на Совет.
-Сане Стојанов
Во приходниот дел има средства од  наплата за гробишта. Што од тие средства како расходи е влоежено за оддржување на гробиштата.
-Игор Јанев
Не може детално да кажам бидејки е книжено по различни ставки. Дел од средствата се книжени за плата на вработен, дел се потрошени за гориво за косачките, дел за средства за прскање и според тоа не можам да кажам конкретно во која ставка се книжени.
-Сане Стојанов
Можеби за оваа седница не дојде сметководителот, но а завршна сметка навистина е пожелно да биде присутен.
-Игор Јанев
Неговото присуство можеби е потребно на седница на Надзорен одбор, бидејки согласно закон членови на одборот се стручни лица од областа.
-Сане Стојанов
Формално Ние Извештајот ќе го изгласаме, но ме интересира кои конкретни ангажмани се предвидени околу оддржување на гробиштата?
-Игор Јанев
Чистење, косење, прскање и се друго што вклучува јавна хигиена односно чистота.
-Сане Стојанов
Приходи и расходи од пречистени води, што расходи имате за тоа. Како приход се собираат средства.
-Игор Јанев
Расходите се пред се за плаќање на електричната енергија и верувајте дека не се мали овие трошоци. Се работи за пречистителните станици во Кучичино и Спанчево.
-Сане Стојанов
Дали Пречистителната станица во Кучичино работи.
-Игор Јанев
Мислам не.Но во Спанчево има многу трошоци за истата.
-Сане Стојанов
Плаќаме средства а пречистителната станица на троше електрична енергија.
-Игор Јанев
Регулаторната Комисија за Енергетика не обврзува на овие давачки. Ние доставуваме извештаи до истата а цените кои се потврдуваат на Совет се дадени од нивна страна. Во сметките се вкалкулирани и овие средства.
-Сане Стојанов
Во врска со хаваријата на пречистителната станица некој мора да сноси одговорност. Пречистителната станица беше без заштитен појас и поради тоа се случила и оваа хаварија.
Советодавни услуги, освен сметководител за кои советодавни услуги е плаќано?
-Игор Јанев
Се плаќа и на АДКОМ. Имаме тековни трошоци.
-Сане Стојанов
Синдикат ЈПКД и Синдикат Скопје. Дали имате два синдиката?
-Игор Јанев
Имаме Гранковен синдикат во кои и ние сме членови, а ние имаме синдикална организација. Дел од средствата што се плаќаат на синдикатот се рефундираат на синдикалната организација.
-Сане Стојанов
Имате грешка во двата извештаи дали треба да стои 2.023.000 или 2.018.000
-Игор јанев
2.018.000. Ќе се корегира во официјалниот Извештај.
-Сане Стојанов
5.000,00 Евра долг за три месеци. Овие месеци по логика на нештата ќе има поголеми трошоци. Кои се плановите за понатаму, да се обрне поголемо внимание.
-Игор Јанев
Цените по кои ние работиме се нерентабилни. трошоците ни се поголеми од приходите. Треба сите заедно да размислиме како понатаму.
-Сане Стојанов
Да се направи анализа да не се влегува во поголем минус.
-Игор Јанев
Се согласувам.
-Орце Митров
Поради дождовите има бујна вегетација. Не се косе по патиштата.
-Игор Јанев
Имаме големи проблеми во оперативниот дел. Имаме недостаток на човечки ресурси. Со носењето на ѓубрето во депонијатра во Кочани дури и временски сме ограничени. Многу празници и неработни денови имаше во меѓувреме.
-Саше Донев
Да се изнајде решение.

По дискусијата се премина на гласање.
Со 11 гласа ЗА се донесе Одлука за усвојување на Извештајот за финансиско-материјално работење на ЈПКД „Облешево“ за период 01.01.2024 до 31.03.20024.







3 Точка (Одлука за  поднесување на барањето за грант за техничка документација, во врска со вториот Повик за финансирање на Техничка документација/УНДП)

-Драгица Горгиевска
Се работи за повик на УНДП. Ќе се финансираат технички документации за проекти против загадување и тоа за 8 рурални и 3 урбани општини. Аплицирањето е до 10ти Јуни. Не знам конкретно какво барање ќе биде поднесено. одлуката Ваша се однесува дека Вие давате согласност општината да аплицира.

Од присутни 8 членови на Советот во просторијата за време на гласањето Едногласно се донесе Одлуак за поднесување на барањето за грант за техничка документација, во врска со вториот Повик за финансирање на Техничка документација/УНДП.


4 Точка  (Предлози, прашања и барања)

	-Сане Стојанов
	Минатиот викенд бевме на обука која беше организирана за членовите на Советот. Дел од нас присуствуваа на истата. Јас како член на Советот кога сум во можност гледам да присуствувам на сите обуки на кои ќе бидам поканет. Сум бил и во општината и во Штип па сега на последната и во Велес. На почетокот на мандатот побарав Потврда од општината дека сум член на Советот и истата ја дадов на работодавачот и со тоа го оправдувам моето отсуство од работа. Тоа е со Закон уредено и сметам дека сите кои се во работен однос треба да одвојат време да присуствуваат на обуките. Најмалку 6 луѓе треба константно да бидеме присутни и јас се пријавувам за 6ти секогаш кога ќе нема кој да иде.
	На обуката беше кажано дека освен Државен Завод за ревезија доколку сметаме дека има финансиски проневери може да се поднесе и до Јавно обвинителство.

	Со исцрпување на Дневниот ред заврши триесет и шестата редовна седница.
	Седницата заврши во 10.40 часот.

